DA Den Europæiske Unions Tidende C 307/14

Medlemsstaternes oplysninger om statsstøtte, der ydes i henhold til Kommissionens forordning (EF) nr. 1857/2006 om anvendelse af traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001

2010/C 307/07

Støtte nr.: XA 166/10

Medlemsstat: Frankrig.

Region: Département des Hautes-Pyrénées.

Støtteordningens betegnelse eller navnet på den virksomhed, der modtager individuel støtte: Aides du département des Hautes-Pyrénées aux investissements en matériels des coopératives d’utilisation de matériel en commun (CUMA).

Retsgrundlag:

— Articles L 1511-1 et suivants du code général des collectivités territoriales

— Délibération du Conseil général des Hautes-Pyrénées

Forventede årlige udgifter til ordningen eller det samlede individuelle støttebeløb: 130 000 EUR

Maksimal støtteintensitet: 20 % af udgifterne til tunge traktorer, maskiner til bearbejdning af jorden og maskiner, der fremmer miljøvenlige landbrugsmetoder, 10 % af udgifterne til andre redskaber

Gennemførelsesdato: Fra den dato, hvor Kommissionens Generaldirektorat for Landbrug og Udvikling af Landdistrikter har offentliggjort registreringsnummeret for fritagelsesanmodningen på sin hjemmeside

Ordningens eller det individuelle støtteprojekts varighed: Indtil den 31. december 2013

Målet med støtten: Denne støtteordning skal tilskynde til fælles indkøb af udstyr til landbrugsbedrifter. Landbrugsbedrifterne i departementet Hautes-Pyrénées er små bedrifter (i gennemsnit 23 hektar), der ikke er i stand til hver især at anskaffe sig alt det nødvendige udstyr. Støtten skal medvirke til at øge bedrifternes indtægter, nedbringe produktionsomkostningerne og forbedre arbejdsvilkårene, miljøbeskyttelsen og hygiejnen gennem indførelse af mere effektivt udstyr.

Der kan ydes støtte til alt nyt udstyr til landbrug og husdyrbrug, f.eks. udstyr til høst og håndtering af foder, maskiner til jordbearbejdning, traktorer, mejetærskere, udstyr til vedligeholdelse af hegn og indhegning af dyr.

Ordningen er underlagt artikel 4 i forordning (EF) nr. 1857/2006 af 15. december 2006, og de lokale myndigheder tilser, at de relevante EU-bestemmelser overholdes.

Støtten er forbeholdt:

bedrifter, der kan betragtes som små eller mellemstore virksomheder som defineret i EU-retten, jf. bilag I til Kommissionens forordning (EF) nr. 800/2008 af 6. august 2008, EUT L 214 af 9.8.2008

bedrifter, der er aktive inden for primærproduktionen af landbrugsprodukter

bedrifter, der ikke anses for kriseramte virksomheder ifølge Fællesskabets rammebestemmelser for statsstøtte til redning og omstrukturering af kriseramte virksomheder (EUT C 244 af 1.10.2004).

Støtten kan ikke overstige loftet i artikel 4, stk. 9, i forordning (EF) nr. 1857/2006

Berørt(e) sektor(er): Hele landbrugssektoren

Der kan ydes støtte til maskinfællesskaber, forudsat at de er små eller mellemstore virksomheder som defineret i EU-retten.

Den støttetildelende myndigheds navn og adresse:

Conseil général des Hautes-Pyrénées 6 rue Gaston Manent 65000 Tarbes FRANCE

Websted: http://www.cg65.fr/front.aspx?publiId=321

Andre oplysninger: —

Støtte nr.: XA 167/10

Medlemsstat: Frankrig

Region: Département des Hautes-Pyrénées

Støtteordningens betegnelse eller navnet på den virksomhed, der modtager individuel støtte: Aides à l’assistance technique et aides destinées à encourager la production de produits agricoles de qualité du département des Hautes-Pyrénées.

Retsgrundlag: Articles L 1511-1 et suivants du code général des collectivités territoriales;

Délibération du Conseil général des Hautes-Pyrénées;

Forventede årlige udgifter til ordningen eller det samlede individuelle støttebeløb: 300 000 EUR

Maksimal støtteintensitet: 80 %

Gennemførelsesdato: Fra den dato, hvor Kommissionens Generaldirektorat for Landbrug og Udvikling af Landdistrikter har offentliggjort registreringsnummeret for fritagelsesanmodningen på sin hjemmeside

Ordningens eller det individuelle støtteprojekts varighed: Indtil den 31. december 2013

Målet med støtten: Støtten tager sigte på at anspore alle former for teknisk bistand, herunder fremstød, som kan være nyttige i departementets landbrugssektor, uanset hvilke produktioner der er tale om. Der vil dog primært blive fokuseret på tiltag til fordel for kvalitetsprodukter og tiltag inden for produktionsgrene. Støtten ydes til landbrugsudviklingsorganer, der skal gennemføre disse tiltag (landbrugsorganisationer, brancheforeninger osv.).

Visse foranstaltninger vil tage sigte på finansiering af markedsundersøgelser, udarbejdelse af dokumentation til forberedelse af ansøgninger om anerkendelse og produktfremstød (messer og andre arrangementer) for at fremme kvalitetslandbrug gennem støtte til produktioner, der er omfattet af et officielt kvalitetsmærke eller er i færd med at opnå anerkendelse.

Andre foranstaltninger vil tage sigte på at fremme udveksling af viden, erfaringer og oplysninger blandt landbrugerne og yde rådgivning om nye eller yderst specialiserede produktioner (f.eks. produktioner, der er omfattet af et officielt kvalitetsmærke, økologisk landbrug).

De vigtigste produkter, der er omfattet af et officielt kvalitetsmærke, er i departementet følgende: Haricot Tarbais (BGB og Label Rouge), mouton Barèges-Gavarnie (kontrolleret oprindelsesbetegnelse AOC og BOB), Agneau des Pyrénées (Label Rouge), Bœuf Blond d’Aquitaine (Label Rouge), Jambon de Bayonne (BGB), Produit Jambon Noir de Bigorre (overensstemmelsescertifikat), Vin de Madiran og Pacherenc du Vic-Bilh (AOC), Canard à foie gras du Sud Ouest (BGB). For andre produkters vedkommende, f.eks. l’Oignon Doux de Trébons eller la Poule Gascogne, er procedurerne for at opnå et officielt kvalitetsmærke i gang.

Støtten fra Conseil général vil svinge mellem 10 og 80 %.

Støtten fra Conseil général tager sigte på at støtte de forskellige tiltag i en begrænset periode:

Støtten er forbeholdt:

bedrifter, der kan betragtes som små eller mellemstore virksomheder som defineret i EU-retten, jf. bilag I til Kommissionens forordning (EF) nr. 800/2008 af 6. august 2008, EUT L 214 af 9.8.2008

bedrifter, der er aktive inden for primærproduktionen af landbrugsprodukter

bedrifter, der ikke anses for kriseramte virksomheder ifølge Fællesskabets rammebestemmelser for statsstøtte til redning og omstrukturering af kriseramte virksomheder (EUT C 244 af 1.10.2004).

I overensstemmelse med artikel 14, stk. 6, og artikel 15, stk. 4, i forordning (EF) nr. 1857/2006 af 15. december 2006 vil Conseil général sørge for, at alle støtteberettigede landbrugere i departementet Hautes Pyrénées kan få adgang til disse foranstaltninger uden at være forpligtet til at være medlem af en sammenslutning eller anden struktur, og sikre, at landbrugernes bidrag er begrænset til kun at omfatte de omkostninger, der er nødvendige i forbindelse med den relevante foranstaltning

Berørt(e) sektor(er): landbrugsbedrifter (smv’er)

Den støttetildelende myndigheds navn og adresse:

Conseil général des Hautes-Pyrénées 6 rue Gaston Manent 65000 Tarbes FRANCE

Websted: http://www.cg65.fr/front.aspx?publiId=321

Andre oplysninger: —

Støtte nr.: XA 171/10

Medlemsstat: Frankrig.

Region: De oversøiske departementer

Støtteordningens betegnelse eller navnet på den virksomhed, der modtager individuel støtte: Aides aux groupements de producteurs dans les départements d'Outre-mer (DOM)

Retsgrundlag:

— Articles L621-1 à L621-11, articles R621-1 à R621-43 et articles R684-1 à R684-12 du code rural

— Artikel 9 i Kommissionens forordning (EF) nr. 1857/2006

— Projet de décision du directeur de l’ODEADOM

Forventede årlige udgifter til ordningen eller det samlede individuelle støttebeløb: 2 300 000 EUR (fordelt på flere grupper af støttemodtagere)

Maksimal støtteintensitet: op til 95 % (dog makimalt 400 000 EUR pr. støttemodtager for hele perioden). Desuden aftager støtten hvert år med 5 procentpoint om året

Gennemførelsesdato: Straks efter Kommissionens registrering og kvittering for modtagelsen

Ordningens eller det individuelle støtteprojekts varighed: Indtil den 31. december 2013

Målet med støtten: Der er tale om støtte til producentsammenslutninger i de franske oversøiske departementer finansieret over budgettet for Office de développement de l’économie agricole des départements d’Outre-mer (ODEADOM). Støtten vil ikke kunne kumuleres med eventuel lignende støtte finansieret gennem POSEI-programmet for Frankrig.

Støtten skal gøre det muligt at oprette producentsammenslutninger og tillade disse at komme godt fra start. På længere sigt bør velfungerende producentsammenslutninger kunne føre til teknisk og økonomisk modernisering af landbrugsbedrifterne, tilpasning til efterspørgslen på markedet, en stærkere forhandlingsposition over for organiserede distributører og professionalisering af landbrugerne.

Støtten vedrører tiltag omhandlet i artikel 9 i Kommissionens forordning (EF) nr. 1857/2006, navnlig: husleje, erhvervelse af kontorudstyr, herunder edb-maskinel og -programmel, udgifter til administrativt personale, generalomkostninger, advokatsalærer og administrationsgebyrer. Ved køb af fast ejendom skal de støtteberettigede udgifter hertil være begrænset til de tilsvarende udgifter til leje på almindelige markedsvilkår

Berørt(e) sektor(er): Sektoren for frugt og grøntsager (levnedsmidler og gartnerier, rødder og rodknolde, friske frugter, citrusfrugter, tørrede frugter), halvpermanent frugtavl, vinavl, havebrug, aromatiske planter, medicinalplanter, parfumeplanter og stimulerende planter samt ris.

Sektoren for drøvtyggeravl og andet opdræt

Den støttetildelende myndigheds navn og adresse:

ODEADOM 12 rue Henri Rol-Tanguy TSA 60006 93555 Montreuil Cedex FRANCE

Websted: http://www.odeadom.fr/wp-content/uploads/2010/08/100817-groupements-de-producteurs.pdf

Andre oplysninger: Med denne ordning kan ordning XA 110/08 fortsætte med et årligt budget, der er bedre tilpasset producentsammenslutningernes behov i de oversøiske departementer